كل دا عمالة تفكر ع السرير فقامت غسلت وشها واتوضت وصلت الضحي لاقت ماما صاحية محضرالها الفطار ودار الحوار الاتي : ماما : ازيك حبيبية عاملة ايه؟ حبيبة: الحمد لله كويسة يا ماما ازيك انتي ؟ ماما: الحمدلله يا بنتي هتروحي دراستك صح؟ حبيبة: اه ان شاء الله ماما: يعني شلتي فكرة النقاب من دماغك ؟؟؟؟ حبيبة: انا جبت سيرة نقاب دلوقت؟ ماما : لا انا بسألك بس عشان عارفة انك مشيلتهوش من دماغك طبعا وبالامارة قبل ما تنامي قعدتي تقري عنه برده صح ؟ حبيبة ف استغراب : عرفتي منين يا ماما ؟ ماما: العصفورة جت قالتلي , حضرتك نايمة وسايبة الجهاز مفتوح وانا دخلت ولاقت كلام عن النقاب فقريته . حبيبة: وايه رأيك يا ماما لسه كارهة النقاب برده ؟ ماما : انا مش كارهاه يا حبيبة انا بس خايفة عليكي . حبيبة : خايفة عليا من ايه بس يا ماما بالعكس دا انتي تطمني عليا وانا لابساه والله يا ماما _حبيبة عنيها بدمع _. ماما : ازاي بس طيب ودراستك ؟ هتدرسي ازاي بيه هيلبخك جدا وممكن اصلا ميرضوش يدخلوكي الكلية بيه ويشكوا فيكي او الامن يخدك ولا حاجة انتي مبتسمعيش اللي بيحصل وكره الناس للنقاب !!!!! حبيبة :بالنسبة لدراستي عادي هتبقي سهلة ان شاء الله لان انا كل اللي هعمله هغطي وشي بس مش هيأثر خالص ع تركيزي او دراستي , اما بالنسبة للامن فعادي المنتقبات بيدخلوا عادي جداااااااا فهم ممكن بيخلوا واحدة تشوف وشها عشان يتأكدوا منها بس مش اكتر ودا حقهم مفيش مشكلة . ماما : والعرسان وانتي كبرتي خلاص وبقيتي ع وش جواز لما تلبسيه ولا حد هيجي يعبرك , هم هيشوفوكي فين وانتي مغطية كل حاجة فيكي كدة ؟؟؟ حبيبة : يا ماما يا حبيبتي اتصوري ان انا عرفت ان المنتقبات دول اكتر ناس بتتجوز وبتتخطب وبيقدملها عرسان والله يا ماما متقلقيش من الناحية دي وبعدين يا ماما كل واحدة مكتوب لها من قبل متتولد العريس بتاعها وانتي اللي قايلالي كدة بنفسك يا ست الكل ( إن كل شيء قسمة ونصيب ) صح ؟ ماما : صح يا لمضة يعني انتي ناوية ع ايه دلوقت ؟ حبية فرحت اوي بسؤال ماما دا واستبشرت بيه : انتي ايه رأيك يا ماما البسه واطيع ربنا اولا وافرّح بيه النبي عليه الصلاة والسلام يوم القيامة اني بقيت اشبه امهات المؤمنين واتبعت سنته ، ثانيا وافرح واعرف اركز ف مذاكرتي وارجع زي الاول واضحك ومبقاش مضايقة وانتي كمان يا ماما انتي وبابا تفرحوا ببنتكوا حبيبتكوا وهي ان شاء الله ناجحة ومُطيعة لربنا وسعيدة وان شاء الله هيتقدملها احلي عريس يعجبكوا , ها يا ماما فرحي قلبي ؟! ماما : بتعرفي تكلي دماغي علطول يا لمضة , طيب وابوكي هتعملي فيه ايه ؟ حبيبة : البركة في ربنا ثم فيكي يا ست الكل حاولي اقنعيه وانا من ناحية وانتي من ناحية . ماما : ربنا يسهل . حبيبة : يااااااااااارب يا احلي ام في الدنيا , انا هروح الجامعة بقي يا ماما عشان متأخرش وانا راجعة ان شاء الله هشتري النقااااااااااب ماشي سلام يا حبيبتي . ماما : ف رعاية الله يا حبيبة خلي بالك من نفسك .